Document ID: 31988R4213

ΚΑΝΟΝΙΣΜΟΣ (ΕΟΚ) αριθ. 4213/88 ΤΗΣ ΕΠΙΤΡΟΠΗΣ της 21ης Δεκεμβρίου 1988 για την προσαρμογή, σύμφωνα με τους κοινούς κανόνες εμπορίας, της καραβίδας (Nephrops norvegicus)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3468/88 (2), και ιδίως το άρθρο 3,
Εκτιμώντας:
ότι οι κοινοί κανόνες εμπορίας για ορισμένα αστρακόδερμα, νωπά ή κατεψυγμένα, έχουν καθοριστεί από τον κανονισμό (ΕΟΚ) αριθ. 104/76 του Συμβουλίου της 19ης Ιανουαρίου 1976 περί καθορισμού κοινών κανόνων εμπορίας γκρίζων γαρίδων (Crangon crangon), των καβουριών (Cancer pagurus) και των καραβίδων (Nephrops norvegicus) (3), όπως τροποποιήθηκε τελευταία από τον κανονισμό (ΕΟΚ) αριθ. 3940/87 (4) -
ότι, σύμφωνα με το άρθρο 3 του κανονισμού (ΕΟΚ) αριθ. 3796/81, πρέπει να γίνει προσαρμογή των εν λόγω κανόνων για να ληφθεί υπόψη η εξέλιξη των συνθηκών παραγωγής και πώλησης- ότι για τις καραβίδες έχουν διαπιστωθεί μεταβολές, κυρίως των συνθηκών παραγωγής- ότι πρέπει, κατά συνέπεια, να προσαρμοστεί ο τρόπος υπολογισμού της φρεσκότητας και του μεγέθους του προϊόντος αυτού -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 104/76 τροποποιείται ως εξής:
1. Στο άρθρο 5 παράγραφος 1 στοιχείο α) προστίθεται το ακόλουθο κείμενο:
"Εντούτοις, οι ζωντανές καραβίδες κατατάσσονται σε κατηγορία φρεσκότητας Ε."
2. Στο άρθρο 7 παράγραφος 1 στοιχείο γ), ο τίτλος "ολόκληρα" αντικαθίσταται από το ακόλουθο κείμενο:
"ολόκληρα
- μέγεθος 1: 20 και λιγότερα
- μέγεθος 2: από 21 έως 40
- μέγεθος 3: από 41 έως 60
- μέγεθος 4: 60 και περισσότερα."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1988.

Labels: 3
17
6